Landsretten afviser kære af byrettens kendelse om gebyrer for afdragsrykkere, da kære ikke kan ske uden tilladelse fra Procesbevillingsnævnet
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 5. juli 2012 satte Østre Landsret retten i retsbygningen, Bredgade 59,
København.

Som dommere fungerede landsdommerne Norman E. Cleaver, Ejler Bruun og

Søren Stig Andersen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

3. afd. kære nr. B-1909-12:

Kærende, tidligere Rekvirent

(advokat Henrik Rosenvinge Skov)

mod

Indkærede, tidligere Skyldner

Ingen var mødt eller indkaldt.

Der fremlagdes kæreskrift af 31. maj 2012 fra advokat Henrik Rosenvinge

Skov, der på vegne af Kærende, tidligere Rekvirent har kæret Nykøbing Falster

Rets kendelse af 7. maj 2012 (FS 2735/2012) om gebyrer for rykkerskrivelser,

fogedrettens fremsendelsesbrev af 7. juni 2012 og udskrift af fogedbogen

indeholdende den kærede afgørelse.

Indkærede har ikke udtalt sig vedrørende kæren.

Fogedretten har ved sagens fremsendelse henholdt sig til den trufne afgørelse.



/

- 2 -

De modtagne bilag var til stede.

Efter votering afsagdes sålydende

k e n d e l s e :

Da tvisten for landsretten angår udlæg for et beløb på 300 kr., kan fogedrettens

afgørelse ikke kæres uden tilladelse fra Procesbevillingsnævnet jf.

retsplejelovens § 584, stk. 2, og Højesterets kendelse af 28. august 1997

refereret i FM 1997.198/3. En sådan tilladelse fo-religger ikke, hvorfor

b e s t e m m e s :

Kæremålet afvises.

Kæremålsomkostningerne ophæves.

Retten hævet.

(Sign.)